
Selam allejkum.


Imam pitanje pri kojemu se sa ženom prepirem pa da vidimo vaše mišljenje i stav pošto pokusavam da naucim sure pri kojoj bi ih upotrebljavao u namazu imam zelju da ih naucim 20 ili 30 pa i vise jedan metod je bio da pri namazu drzi se papir ili mala knjiga i tako citao sure iz nje to sam vidio brata ali ja sam istampao neke na papiru i uvelicao tako da sam ih pordzao ispred mene i citao bi ih dok bi klanjao jedna po jednu kako bi mi bilo lakse i prakticnije i tako ehamdulilah sam naucio 3,4 do sad ide polako ali sigurno.


Pitanje ovde je zena mi kaze da se ne stavljaju sura na podu jer to nije mjesto treba na visoko dok ja mislim da nisam ih stavio da se gaze nego da se uci iz njih dok se klanja a naravno po zavrsetku namaza ja ih uklonim i stavim na sigurno mjesto vase misljenje molim vas i nek vas i nas svih ALLAH nagradi! Selam iz Detroita (USA)!


* 
* 
* 
* 
* 
* 
* 

 

Citanje sura sa papira prilikom klanjanja
=========================================

 

Alejkumusselam.


Ovo što ti radiš, da stavljaš papir na kojem su napisane sure iz Kur’ana, vjerovatno u transkripciji, dok klanjaš nije sporno. Sporno bi bilo da klanjaš na tom papiru (da je napisano na arapskom jeziku a ne na bosanskom), spuštaš na njega glavu, gaziš po njemu i slično jer je to vrsta ponižavanja, nepoštivanja i nipodaštavanje Kur’ana, što je strogo zabranjeno.


Međutim, svaki musliman treba da sebi stavi kao prioritetni zadatak da nauči sufaru, te da tako uči sureta iz Kur’ana napamet jer bi tako ispravno izgovarao, jer je nemoguće da pravilno nauči sure učeći ih na bosanskom jeziku. Danas je, elhamdulillah, olakšano da se nauči sufara jer imamo mogućnosti da je učimo preko kompjutera, interneta, u najbližem mesdžidu, svejedno od arapa, kineza ili bosanca.


S toga bi ti trebao da se usmjeriš na ovakav način učenja Kur’ana i sura napamet, tj. da nađeš nekog kod koga da ćeš učiti da bi te on mogao preslušavati i ispravljati jer je to jedini ispravan način. Nedopustivo je da se neko duže vrijeme pridržava vjere, klanja, posti i ostalo, a nije našao za shodno da nauči sufaru i na takav način ispravno nauči ono što mu je svakodnevno potrebno za njegovo obavljanje njegove osnovne obaveze a to je klanjanje pet vakat namaza. Molimo Allaha Uzvišenog da ti olakša učenje Njegove Knjige. Ve billahi tevfik.


Odgovorio na pitanje: dr.Zijad Ljakić  

Preuzeto sa stranice: <http://www.n-um.com>


